CELEX: 62012FN0142
Language: sk
Date: 2012-11-16 00:00:00
Title: Vec F-142/12: Žaloba podaná 16. novembra 2012 — ZZ/Komisia

26.1.2013   
            
            
               SK
            
            
               Úradný vestník Európskej únie
            
            
               C 26/77
            
         Žaloba podaná 16. novembra 2012 — ZZ/Komisia
   (Vec F-142/12)
   2013/C 26/161
   Jazyk konania: francúzština
   
      Účastníci konania
   
   
      Žalobca: ZZ (v zastúpení: B. Cambier a A. Paternostre, avocats)
   
      Žalovaná: Európska komisia
   
      Predmet a opis sporu
   
   Zrušenie rozhodnutia Komisie o žiadosti o uznanie choroby z povolania, ktorú podal žalobca na základe článku 73 štatútu, ktorým sa uznáva trvalá čiastočná invalidita v rozsahu 20 % a určuje sa dátum ustálenia na 25. februára 2010 a náhrada nemajetkovej ujmy a majetkovej škody žalobcu
   
      Návrhy žalobcu
   
   
               —
            
            
               konštatovať zodpovednosť Komisie za nedodržanie primeranej lehoty a za rôzne pochybenia, ktorých sa dopustila Komisia alebo jej orgány v rámci posudzovania žiadosti o uznanie choroby z povolania podanej žalobcom na základe článku 73 štatútu,
            
         
               —
            
            
               zrušiť rozhodnutia menovacieho orgánu z 11. januára a 7. augusta 2012,
            
         
               —
            
            
               uložiť Komisii povinnosť zaplatiť žalobcovi a jeho rodine sumu 100 000 eur ako náhradu nemajetkovej ujmy spôsobenej žalobcovi osobitne, nezávisle od jeho choroby,
            
         
               —
            
            
               konštatovať zodpovednosť Komisie za rôzne pochybenia, ktorých sa dopustila alebo ktorých sa dopustili jej orgány, ktoré prispeli k vzniku, pretrvávaniu a zhoršeniu zdravotného stavu žalobcu a z tohto dôvodu jej uložiť povinnosť zaplatiť žalobcovi sumu 1 798 650 eur ako náhradu jeho majetkovej škody a sumu 145 850 eur ako náhradu jeho nemajetkovej ujmy a rôznych nákladov; túto celkovú sumu možno znížiť o 268 679,44 eura, ktoré už boli žalobcovi zaplatené na základe článku 73 štatútu,
            
         
               —
            
            
               uložiť Komisii povinnosť zaplatiť úroky vo výške 12 % zo všetkých vyššie uvedených súm, a to od novembra 2004, dátumu kedy mohlo byť rozhodnuté o žiadosti žalobcu na základe článku 73 štatútu,
            
         
               —
            
            
               zaviazať Komisiu na náhradu trov konania.